इस मामले में भी वरुण के खिलाफ दर्जनों गवाह अपने बयान से मुकरे, तेरह अभियुक्तों में से सिर्फ वरुण का मामला अलग करके उन्हें दोषमुक्त किया गया, खुद पुलिसवाले भी अपने बयानों पर कायम नहीं रहे और सारे प्रशासन का वरुण की तरफ झुकाव साफ नजर आया. क्या इन सब तथ्यों को जानने के बाद भी यह कहा जा सकता है कि न्याय हुआ है? न्याय की अवधारणा होती है कि ‘न्याय सिर्फ होना ही नहीं चाहिए बल्कि होता हुआ दिखना भी चाहिए.’ मगर वरुण के पिछले दोनों मामलों की तरह इसमें भी ऐसा होता नहीं दिखता.